Pasagerii care ajung pe aeroportul Otopeni pot completa online chestionarul epidemiologic. Care sunt pașii.
Pasagerii care revin din străinătate și aterizează pe aeroportul Otopeni pot completa online chestionarul epidemiologic. Prin folosirea aplicației, timpul de așteptare la sosire va fi mai scăzut, spun reprezentanții aeroportului. Noua opțiune este disponibilă începând de azi, 19 iunie.
Măsura este necesară pentru limitarea răspândirii virusului SARS-CoV-2 şi reducerea efectelor negative înregistrate, la nivel global, de pandemie."Pasagerii pot completa, de pe orice dispozitiv electronic conectat la internet, datele declaraţiei pe proprie răspundere solicitate de platformă, în vederea procesării lor şi stabilirii de către direcţiile de sănătate publică a măsurilor care se impun. Pentru eficientizarea fluxului pasagerilor, transmiterea datelor către punctele DSP din aeroport se poate face oricând, recomandabil chiar odată cu planificarea călătoriei spre România", transmite Serviciul de Telecomunicaţii Speciale.Prin folosirea aplicaţiei se reduce timpul de aşteptare pe fluxul de sosiri al aeroportului şi se fluidizează traficul pasagerilor care sosesc din străinătate.Totodată, se reduce riscul de răspândire a virusului SARS-CoV-2.Utilizarea formularului web mai are ca beneficii şi verificarea corectitudinii datelor completate de pasageri, precum şi protejarea cetăţenilor şi a personalului din aeroport.Aplicaţia este disponibilă la Aeroportul Internaţional Henri Coandă Bucureşti şi poate fi accesată de pe site-ul www.bucharestairports.roPaşii care trebuie urmaţi pentru completarea electronică a declaraţiei epidemiologice de intrare în ţară sunt următorii:Accesaţi adresa https://chestionar.stsisp.ro folosind datele mobile/conexiunea la internet sau folosiţi reţeaua WiFi Otopeni Airport, disponibilă în Terminalul Sosiri;Completaţi datele solicitate de aplicaţie şi validaţi, apoi trimiteţi formularul;Este important să menţionaţi adresa de izolare sau să marcaţi adresa de izolare cu adresa de domiciliu;Veţi primi un cod QR pe telefonul înregistrat în aplicaţie;Tipăriţi declaraţia sau scanaţi codul QR la ghişeul amplasat în acest scop pe fluxul sosiri şi ridicaţi declaraţia de acolo;Prezentaţi-vă la ghişeele DSP din aeroport.